BBC Hausa - News - 'Yantakara sun fara mika takardunsu a Ghana
'Yantakara sun fara mika takardunsu a Ghana
An sabunta: 17 ga Oktoba, 2012 - An wallafa a 20:56 GMT
'Yan takarar shugaban kasa da na 'yan majalisar dokokin kasar Ghana sun fara mika takardun neman tsayawarsu takara ga hukumar zabe ta kasar.
Sai dai daga cikin yan takara 13, biyu ne kawai suka mika takardun nasu a ranar farko.
Sun hada da Nana Akufo - Addo na babbar Jama'iyar adawa ta NPP da kuma Pakuis Ndu na Jama'iyar PPP.
Sai dai ana sa ran sauran za su mika na su gobe, ciki kuwa har da Shugaban kasa, John Mahama na Jama'iyar NDC da kuma uwargidan tsohon Shugaba JJ Rawlings,Nana Konadu Agyemang, ta jama'iyar NDP.
Aikin dai za a gama shi ne da karfe biyar na yammacin gobe.
A cikin watan Disamba mai zuwa ne dai za a gudanar da babban zabe na kasar ta Ghana.
PDP ta ce Wammako ya nemi gafara
Taliban ta yi barazana game da zabe